সৃষ্টিকর্তা মানুষকে এক অনন্যরুপে সৃষ্টি করেছেন; অত্যান্ত নিখুতভাবে প্রতিষ্ঠিত করেছেন। ‘আমি’ নামক সত্তা এই টাইম এবং স্পেস ডাইমেনশন মহাবিশ্বের বাসিন্দা নয় এবং এই সত্তা সকল যুক্তি ও কারনের উর্ধ্বে। এই সত্তাকে দেহ নামক বস্তুতে ভরে কিছু সময়ের জন্য এই দুনিয়ায় ভ্রমনে পাঠানো হয়েছে। জগতের এমন কিছু নেই যার দ্বারা অন্তর সন্তুষ্ট হবে বা হতে পারে। এই সত্তা তার নিজ আপন জাত নুরের জগতে না যাওয়া পর্যন্ত সন্তুষ্ট হবে না। ভাল এবং খারাপ গুনের সমন্বয়ে গুনাধার অন্তর-কে রুহের মাধ্যমে দুনিয়ায় পাঠানো হয়েছে পরীক্ষার জন্য। অবশ্যই ইহা রহস্যময় পরীক্ষা, কারন আমার কাছে ‘আমি’ গুপ্ত। একে দেওয়া হয়েছে চিন্তাশক্তি, বিবেক ও বুদ্ধি। তাকে ছেড়ে দেওয়া হয়েছে নিজ স্বাধীন ইচ্চাশক্তির ভিতর। জন্ম থেকে মৃত্যু পর্যন্ত চলতে থাকে প্রত্যেকের কর্ম। আর সেই কর্ম লিপিবদ্ধ হচ্ছে। প্রত্যেকে কি উপার্জন করছে নিজ কর্ম থেকে? সবাইকে সবার কর্মের হিসাব দিতে হবে সৃষ্টিকর্তার কাছে। ইহাই পরীক্ষা; এই পরীক্ষার জন্যই সৃষ্টিকর্তা মানুষ সৃষ্টি করেছেন, কর্মে কে শ্রেষ্ঠ? আল্লাহ্‌ এই জন্যই রাসুল পাঠিয়েছেন সবাইকে এই সতর্ক করার জন্য, কোরানের মাধ্যমে নির্দেশ দিয়েছেন কিভাবে জীবন নির্বাহ করতে হবে। যারা অহংকার, খেয়ালখুশী, অজ্ঞতা, আত্মতৃপ্তি, মায়া এবং মায়ার বাঁধনে আবদ্ধ হয়ে নিজের বাপ-দাদা থেকে প্রাপ্ত ধর্ম/নাস্তিকতা, পক্ষপাতিত্ব ইত্যাদি এবং অন্য যে সকল কারনের কারনে সত্যকে অস্বীকার করে, মোহাম্মদ(সা.)-কে রাসুল মেনে নিতে প্রত্যাখ্যান করে- তারা জেনে রাখুক যার উপর দাঁড়িয়ে আজ সে নিজ সিদ্ধান্তে উপনীত হয়েছে, এর কোনটিই তার নিজের নয়। ইহা ফাঁদ; মহা ফাঁদ। ‘সত্য’ এবং ‘জ্ঞ্যান’ প্রত্যেকের ভিতরে দৃঢ়তার সহিত স্থাপন করা হয়েছে। সকল সৃষ্টির বৃদ্ধির গোল্ডেন রেশিও, ডি এন এ, প্রোটিন অনুসহ মহাবিশ্বের যত সব ঘটনা ঘটছে, সবই সৃষ্টিকর্তার আদেশ এবং নির্দেশ। যারা প্রকৃতিকে নিজে নিজে কার্য সম্পাদানের উপায় দাবী করে- ইহা অতীব মন্দ ও অযৌক্তিক চিন্তা। সৃষ্টিকর্তার ক্ষমতা সম্পর্কে তাদের কোন ধারনাই নাই। তাদের বোঝশক্তি বড়ই দূর্বল; আর দূর্বল এই কারনেই যে তাদের অন্তর কঠোর। বক্ষস্থিত পর্দাই সৃষ্টিকর্তার অগনিত নিদর্শনকে প্রত্যাখ্যান করে। মৃত্যুর স্বাদ সবাই গ্রহন করিবে এবং খুব অল্প সময়ের ব্যবধানে সে সত্য-কে চাক্ষুস দেখিতে পাবে যে বিষয়ে সন্দেহ করিত। আশ্চর্য রকম বুদ হইয়া দেখিবে নিজের ‘আমি’-কে। পরিস্কার হবে সকল নবী-রাসূলগনের উদ্দেশ্য; আরো পরিস্কার হবে নিজেদের খেয়ালখুশী, ঠাট্টা, তামাশা। সৃষ্টিকর্তার পাকরাও অতীব সূক্ষ্ম, অত্যন্ত কঠিন এবং মজবুত। সকলই জীবনের নির্ধারিত কালের শেষ সীমার দিকে ধাবিত হচ্ছে দ্রুতই; আর কখন সময় হবে নিজ অন্তরের পর্দাগুলো খুলে দেওয়ার? আর কখন সময় হবে আত্মজ্ঞানের মাধ্যমে সাবধান হওয়ার?